עונת 2016/2017 בליגת העל בכדורגל נשים

עונת 2016/2017 בליגת העל בכדורגל נשים הייתה העונה ה-19 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-8 בנובמבר 2016 והסתיימה ב-28 במאי 2017.

הקבוצה שסיימה ראשונה בליגת הנשים השנייה בעונת 2015/2016 והצטרפה לליגת העל לראשונה בתולדותיה לקראת עונה זו הייתה בנות נתניה.

לקראת עונה זו שונה שמן של ליגות הנשים בארץ. ליגת נשים ראשונה הפכה לליגת העל וליגת נשים שנייה הפכה לליגה לאומית.

הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן במשך 2 סיבובים בני 3 מחזורים כל אחד, שכוללים תוספת של 10 ו-6 מחזורים לעונה הסדירה בהתאמה ובסה"כ 28 ו-24 מחזורים בהתאמה (24 משחקים לקבוצה בפלייאוף העליון ו-22 בתחתון). לפי תקנון האליפות האקדמיה לכדורגל בנות לא יכלה לרדת ליגה.

בעונה זו ניתן לכל קבוצה לצרף 3 שחקניות זרות. בנוסף, חייבו כל קבוצה לרשום בטופס המשחק לפחות שתי שחקניות ישראליות מתחת לגיל 20 ולשתף אותן במשחק לפחות 45 דקות (במצטבר).

מ.כ. רמת השרון, אלופת העונה הקודמת, לא הצליחה להגן על תוארה.

מ.ס. קריית גת זכתה בתואר בפעם הראשונה בתולדותיה.

בנות סכנין סיימה אחרונה וירדה לליגה הלאומית.

טבלת הליגה בסיום העונה

מלכת השערים

ראו גם
גביע המדינה בכדורגל נשים 2016/2017

קישורים חיצוניים
 עונת 2016-2017 ליגת על נשים, באתר ההתאחדות לכדורגל בישראל
 
 

עונות בליגה העליונה בכדורגל נשים בישראל
תחרויות כדורגל ב-2016
תחרויות כדורגל ב-2017
2016 בישראל: ספורט
2017 בישראל: ספורט